text: Politiet vandt biljagten
  15 september 2010 kl. 10.31
  Biljagten i Grindsted-området endte med anholdelse af to unge mænd.
  TV SYD kunne før i dag berette om en igangværende biljagt.
  Jørn Lindhardt fra Sydøstjyllands Politi kan nu forklare hvorfor, politiet var på jagt:
  - Vi kommer i kontakt med en bil i Vorbasse, der viser sig at være stjålen. Derfor kører vi efter bilen helt til Grindsted, fortæller Jørn Lindhardt.
  Jagten involverede fem politibiler, der fik stoppet flugtbilen på Langelandsvej i Grindsted, hvorefter røverne flygtede til fods.
  Men en hundepatrulje, der deltog i jagten, fik hurtigt opsporet biltyvene, der nu er anholdt.
  Gerningsmændene er to 19-årige mænd, der i forvejen er kendt af politiet.
  - Så nu når vi har dem, skal vi også lige have set på, om de har andet på samvittigheden, siger jørn Lindhardt.
  